Галдан бошигт хаан
Галдан бошигт хаан (1644-1697) нь Зүүнгарын хаант улсын хунтайж (1671-1677) байв. 1677 оннд Зүүнгарын хаан болж, 1679 онд Далай лам түүнд Бошигт цол өгсөн байна.  

Галдан 1644 онд Дөрвөн Ойрадын зонхилох аймгуудын нэг, зүүн жигүүрийг өмгөөлөн явагч Цорос аймгийн тэргүүн Эрдэнэбаатар Хотогчин хунтайжын зургадугаар хөвгүүн болон төржээ. Эрдэнэбаатар хунтайжийг 10, 11, 12 хөвгүүнтэй байсан гэсэн зөрүүтэй мэдээнүүд сурвалж бичгүүдэд бий. Мөн хатадын тоог 5, 9 байсан гэсэн зөрүүтэй тоо ч бий. Ихэнх эрдэмтдийн санал нэгтэй байдаг ганцхан үнэн бол Галдан бошигт түүний зургадугаар хүү юм гэсэн мэдээ билээ.

 Бага нас 
Галданг төрөхөд Ойрадад их хөл үймээн болж түүнийг Зонховын шавь дүлжин Дагважалцангийн хувилгаанаар өргөмжилжээ. Чингээд 7 наснаас нь Лхас хотноо V Далай лам, Банчин Богд нарын дэргэд шавь оруулсан байна. Тэр Төвөдөд 20 жил сууж шарын шашны эрдэмд гүнээ нэвтэрсэн юм.  Энэ үед Монголд бурханы шашин ид дэлгэрч байсан бөгөөд үүнээс өмнөх үед монголчууд Тэнгэрээ шүтэж амьдардаг байлаа. Төвөд боловсрол олсон Галдан  Далай ламын бүхнээс үнэнч шавь нарын нэг болжээ. Хожим тэрбээр Далай ламын төлөө бүх амьдралаа зориулсан байна. 

 Хаан болсон нь 
Эрдэнэбаатар хунтайжийн зургаадугаар хөвгүүн Сэнгэ хунтайж аавынхаа хунтайжын орыг залгамжилсан боловч эцэг нэг, эх ондоо ах нарынхаа гарт зэрлэгээр алуулав.Smith 1997, p. 116  Энэ Сэнгэ бол Галдан бошигтын төрсөн ах бөгөөд тэдний эх Юм Ага бол Хотогчин хунтайжийн гуравдугаар хатан байсан бололтой. Сэнгэ ханыг алсан Цэцэн тайж, Зодов баатар нар хунтайжийн их хатны хөвгүүд байсан юм. Яагаад ч юм Эрдэнэбаатар хунтайж хатдынхаа хөвгүүдээс Торгуудын Шүхэр дайчины охин Юм Агагийн хөвгүүдийг ихэд тоон нэгийг нь хувилгаанаар тодруулж Төвөдөд суулгаад, нөгөөд нь хунтайжын суудлаа залгамжлуулсан нь цаанаа учиртай байсан бололтой. Сэнгийг алагдахад түүний хөвгүүн Цэвээнравдан нас бага байсан тул ГалданMartha Avery -The Tea Road: China and Russia meet across the Steppe, p.104г Төвөдөөс дуудаж хунтайжын ор суулгасан нь эртний ёсыг дагасан хэрэг ажээ.

 Хүчирхэгжилт 
Галдан бошигт Ойрадад ирээд Цорос аймгийн хунтайжын ширээнд сууж, тухайн үедээ Ойрадын дөрвөн түмнийг зонхилж асан Хошууд аймгийн тэргүүн Очирт цэцэн ханы охин Ануг өөрийн их хатан болгож,тархай бутархай баруун монголчуудыг хүчээр нэгтгэн Зүүнгарын хаант улсыг байгуулаад, энэ улсынхаа хаан нь болсон юм. Хаан цолыг Төвдийн далай ламаас авав.  Түүнийг зөвхөн баруун Монголыг төдийгүй бүх монгол үндэстнийг нэгтгэн хүчирхэг, нэгдсэн улсыг байгуулах хэтийн зорилготой байсан гэж социализмийн үеийн түүхчид хэтрүүлэн дүгнэсэн байдаг. Тэрээр газар нутгаа тэлж, цэрэг армиа зузаатгасаар байв. 1686 он гэхэд Зүүнгарын хаант улсын хүчирхэг саварт Хами, Турфан, Кашгар, Сайрам, Бухар, Самарканд зэрэг төв болон дундад Азийн 1000 гаруй том жижиг хот атгагдсан байлаа. Энэ үед Төв Азийн хамгийн хүчирхэг хүн нь Галдан бошигт байв.

Тэрээр Оростой дипломат бодлого явуулж, худалдаа хийж, элчин төлөөлөгч солилцох бодлого барьсан юм. Энэ бол бүр ааваас нь уламжилсан найрсаг харилцаа байсан юм. Орос, Хятадыг холбосон Торгоны замыг хяналтдаа байлгаж байсан болохоор түүний хувьд таатай нөхцөл бүрдсэн байв.

 Халх-Зүүнгарын дайн 
thumb|Галдан хаан халдсанаас халхын ноёд

Халхын дотоодод үүссэн Түшээт хан-Засагт хан нарын маргаан тэмцэлд Ойрадууд хөндлөнгөөс оролцох болсон нь эцэстээ энэ бүс нутагт дайны галыг өрджээ. Үнэндээ тэд бие биеийнхээ эсрэг гэхээсээ илүү хүчирхэг хоёр хөршийнхөө эрх ашгийг төлөөлсөн гэвэл үнэнд илүү дөхөх болов уу. Ойрадад Халхын Засагт хан  урваж, тэднийг Зүүнгарын хаант улс өмгөөлжээ. Зүүнгарын хаант улс Оросын дэмжлэг, Төвдийн турхиралтаар Халхын Түшээт ханыг довтлов. Ялагдсан Түшээт хан болон Халхууд Манж Чин гүрнээс тусламж гуйсан ч Манжаас өөртөө дагаар орсон тохиолдолд туслах болзол тулгав. Эх нутгаа булаан эзлэгчдээс чөлөөлөхийн тулд Манжтай хамтарсан цэрэг байгуулсанаар Галдан бошигтоос Халхууд хариугаа авсан ч эцэстээ Манжийн харьяат болж үлджээ. Ингэснээр Монголын хууль ёсны төр эцэслэж, Монгол төрөөс салан тусгаарлаж Зүүн гарын хаант улс байгуулаад байсан Ойрадууд түр тусгаар үлдэв. Гэвч, Зүүнгарын хаадын цэрэглэсэн тохиолдол бүр нь эхлээд Халхыг, дараа нь Төвд, Кашгарыг, эцэстээ өөрсдийгөө Манжид оруулах дараалсан эмгэнэлт шалтгаанаар дуусжээ.
 Монгол доройтоход Мин улстай хамсаж төрийг унагасан Ойрадын Эсэн тайшийн түүх энэ удаа Манжтай хамсаж Галдан бошгот Монголоос өс авсан явдлаар давтагджээ. Харьд шахагдаж Монгол төр доройтохыг анаж ийнхүү довтолдог байв. Хожим Халх монголчууд булаагдсан нутгаа чөлөөлж аваад Манжийн дор амьдралаа сэргээж байтал Ойрадууд дахин довтлов. Харин энэ удаа Манж-Халхын цэргүүд өршөөлгүй сөрөг довтолгоо хийж, Ойрадыг бүрмөсөн цохижээ. Ойрадын нутагт Манж нар өргөн хэмжээний хядлага явуулсан гэдэг яриа бий. Ойрадууд Манжид дагасанаар Халх, Ойрадууд сая зэрэгцэж тайван амьдрах болов. Ойрад түмнийг Халх монголчууд ба Зүүн монголчууд өөрсдийн харьяат ард хэмээн үзэж төвхнүүлэхийг байнга оролдож ирсэн боловч тэд бие дааж салан тусгаарлахыг илүүд үзэж иржээ. Тэдний дотор нүүж очсон Цоросууд 1635 онд Төвдөөс "хунтайж" цол авч Цоросын хант улс байгуулсан нь угтаа Монгол төрөөс бус хариас цол үүсгэсэн Ойрадын тусгаарлалын шийдвэртэй эхлэл байв.

 Гэр бүл 
Эцэг: Хотогчин эрдэнэбаатар хунтайж

Эх: Торгуудын Юм Агас

Ах: Сэнгэ хунтайж

Хатан: Хошуудын Ану хатан

Хөвүүн: Сэвдэнбалжир тайж

Охин: Юмчихай болон Бум

 Галдан бошигт хааны шадар болон ойрын хүмүүс, тэдгээрийн хувь заяа
- Дай Баатар Зайсан: Зуун Модны тулалдаанд их бууны суманд оногдож үхжээ.

- Болад Хожа: Зуун Модны тулалдаанд суманд xарвуулж үхжээ.

- Ану Xатан: Зуун Модны тулалдаанд цахиур бууны суманд оногдож үхжээ.

- Дамба Хашиха, Цагаан Шадар Хашиха: Зуун Модны тулалдаанaар 100 гаруй хүн дагуулан манж генерал Маскад дагаар оржээ.

- Цэрэнжав Тайж, Баатар Тайж, Мэй Зайсан, Маму Гүен Зайсан, Эринчин Хашиха, Бишрэлт Цорж: Зуун Модны тулалдаанaар хүмүүсийнхаа хамт манж генерал Фиянггад дагаар оржээ.

- Зайсан Түшээт Норов: Зуун Модны тулалдааны дараа Галдантай хэсэг хамт байж байгаад 80 хүн дагуулан Манжид дагаар оржээ(1697 оны эхээр).

- Үржинжав, Цэрэн, Аба: Галданг нас барсны дараа Цэвээнравданд баригдсан.

- Аралбай: Галданг нас барсны дараа өөрийгөө дүүжилж үхжээ.

- Данжин Омбо: Цэвээнравдангийн дүү. Галданг нас барсны дараа Цэвээнравдан руу очсон. Түүнийг шоронд хийсэн байна.

- Гэлэй Гүен: 1697 онд Галдангаас салан хүмүүсийнхээ хамтаар Манжид дагаар оржээ.

- Данжила: Галданг нас барсны дараа түүний охин Зунчихай, мөн Галдангийн үнсийг Далай ламд хүлээлгэж өгөхөөр явах замд нь Цэвээнрабдангийн цэргүүд довтолж Зунчихайг олзолжээ(1697 оны 7-р сар). Данжила Хами орчимын лал шашинтнууд руу зугтан тэднээр хамгаалуулан Бэйжинд очсон байна(1697 оны 10-р сар). Түүнд хүмүүсийнх нь хамт Жанчүүгийн давааны хойно нутаг зааж өгчээ. Мөн Манжийн хаанаас өндөр цол хэргэм хүртжээ.

- Ялгуусан Хутагт: Хошуудын Очирт Цэцэн Ханы хүү. Далай ламын элчээр Манжийн Сунши хаанд очиж байcaн. 1685 онд Хөххотын, 1687 онд Бэйжин хотын тэргүүн хамба болсон байна. Канши хааны элчээр Галдан Бошигт руу очиж байсан, удалгүй Галдангийн талд оржээ. Галданг нас барсны дарaa Цэвээнрабдан түүнийг Манжийн хаанд тушаасан байна. Түүнийг Бэйжингийн Их шар сүмд монгол ноёдын өмнө мөчлөж алжээ(1697.11.29).

- Цэнбэй Сангбу: Галдангийн хувийн эмч. Цэвээнрабданд баригдаад Манжийн хаанд хүргэгджээ. Түүнийг цаазалсан байна.

- Мөнх: Галдангийн бүх цэргийн жанжин бөгөөд Халхын болон Манжийн эсрэг дайныг удирдаж байсан. Энэ хүний талаарх мэдээлэл түүх судраас олдох нь ховор.

- Сэвдэнбалжир: Галдангийн 14 настай хүү. Хами орчимын лал шашинтнууд түүнийг барин Манжийн хаанд хүргүүлжээ(1697 оны 3-р сар). Канши түүнийг эцэгийнх нь хамт цаазлах хүсэлтэй байсан боловч Галданг нас барсны дараа амьд үлдээжээ. Сэвдэнбалжир Бэйжинд Зунчихай эгчтэйгээ нэг хэсэг амьдарч байгаад Манжийн хааны хэшигтэн цэрэгт орсон байна.

- Зунчихай: Галдан, Ану хоёрын охин. Цэвээнрабдан түүнийг Манжийн хаанд хүргүүлжээ(1701 он). Тэнд дүү Сэвдэнбалжиртайгаа хамт амьдарч байгаад Манжийн хэшигтэн цэргийн Шагдар гэдэг хүнтэй суужээ.

- Цэрэнсанруб: Галдангийн хүү. Цэвээнрабдан түүнийг ээжийнх нь хамт(Бүрин) Манжийн хаанд хүргүүлэхээр явуулжээ. Гэвч замдаа нас барсан байна.

- Рабдан: 1702 онд хүмүүсээ аван Манжид дагаар оржээ.

 Эшлэл

 
Ангилал:Зүүнгарын хаан
Ангилал:1644 онд төрсөн
Ангилал:1697 онд өнгөрсөн


who was left alive after his death
Answer: Galdang